Brin (statio ferriviae metropolitanae Genuensis)

Statio Brin est statio ferriviae metropolitanae Genuensis quae a via Benedetto Brin, apud Cartusiam Riparolii Ligustici posita, nomen trahit. Statio Brinensis, a Laurentio Piano architectata, anno 1990 inaugurata est. Ad ingressum cuniculi via ferrata instructi est autem sita, qui cuniculus, 1750  metra longus, stationem Brin cum statione Dinegro, quae est propior a centro urbis  Genuae, iungit.

Brin et Dinegro primae e stationibus ferriviae metropolitanae Genuensis ad utilitatem vectorum operativae factae sunt. Brin est, usque ad praesentem diem, statio ferriviae metropolitanae Genuensis terminalis necnon omnium distantissima a media urbe Genua, quamquam proposita prolata sunt de prolonganda ferrivia metropolitana Genuensi a statione Brinensi in septentriones versusHac in pagina breve scriptum de statione Brin inveniri potestOpusculum Italice scriptum et imaginibus instructum de ferrivia metropolitana Genuensi anno 2009 editumBrevis historia ferriviae metropolitanae Genuensis.
 Notae 

 Nexus externi 
 Ioannes Carolus Rossi de architecti munere  et de Laurentio Piano Latine anno 2007 orationem habens, de statione Brin quoque aliquantulum -ut videtur- loquitur, mentionem faciens, dum nonnulla Laurentii Piano opera tractat, "stationis subterraneae Genuensis quae exstructa est exeunte saeculo superiore". Eam enim sermone tangens sequentia verba addit: "arcus ferrei perterebrati quibus tecta pellucida sustentantur costis navium sunt similes quibus alligantur axes et carina".

Categoria:Genua
Categoria:Ferrivia metropolitana Genuensis
Categoria:Architectura